“Rre e ne e le lekgoba la bojalwa mme ke ne ka tshwana le ene. Ke ne ke setse ke nwa fa ke le dingwaga di le 12. Ka nako ya fa ke nyala, ke ne ke tlhapelwa letsatsi le letsatsi. Ke ne ke rata ntwa; mapodise a ne a tlhola a tla gantsi a tla go namola lelapa la me. Ke ne ka simolola go lwala thata. Bojalwa bo ne jwa dira gore ke nne le bothata jwa go dutla madi mo maleng, mme bo ne jwa batla bo mpolaya. Morago ga moo ke ne ka baboga sebete le go nna le bothata jwa go tlhaela madi mo mmeleng. Ke ne ka nna leloko la setlhopha sa batho ba ba buisanang ka bothata jono ka maiteko a go tlogela bojalwa, mme ga se ka ga thusa sepe. Ke ne ke ikutlwa e kete ke tshwerwe ke bobi jwa segokgo mme ke sa kgone go ikgolola.”—VÍCTOR, * ARGENTINA.